Il-kantanta rebbieħa tal-Eurovision Song Contest ta’ din is-sena, Conchita Wurst se tkun il-mistiedna speċjali tal-Malta Eurovision Song Contest li se jsir fit-22 ta’ Novembru li ġej. F’messaġġ illejla fuq il-programm Xarabank, Cochita qalet li tinsab eċċitata li se tkun fil-finali tal-Malta Eurovision. “Ninsab kuntenta ħafna li se nkun qed inżur il-gżejjer Maltin… smajt ħafna affarijiet sbiħ dwar il-gżira sabiħa tagħkom. Ninsab ħerqana biex inkunu magħkom”, temmet tgħid Conchita.